Serge Haroche
Serge Haroche (sündinud 11. septembril 1944 Casablancas Marokos) on prantsuse füüsik, kes koos David Winelandiga sai 2012. aastal Nobeli füüsikaauhinna. Alates 2001. aastast töötab Haroche kvantfüüsika professorina Collège de France’is. Haroche on teinud katseid ülijuhtivast materjalist peeglitega, mida on jahutatud ülimadalate temperatuurideni. Seal vahel on õnnestunud hoida footonit kuni kümnendiku sekundit, mis on võimaldanud mõõta ja mõjutada selle valgusosakese omadusi.